"Jesu o ile a re rapture tla etsahala hang-hang ka mor'a matšoenyeho a ka (Matheu 24: 29-31). Ha a ne a romela mangeloi hore a bokella bakhethoa ba hae" E ne ya re re biditswe ke ba Sweden go boka koo, ra rakana le Soares kwa Stockholm a isitse sethakga sa kopelo Nunu Ramogotsi. Re ne ra diragatsa mmogo mo Stockholm ka letsatsi la Boipuso bo rulagantswe ke moemedi wa Botswana koo rre Lamerk Nthekela. Baopedi e ne e le Nnunu le Banjo Mosele fa baboki e le e le Barolong Seboni, TJ Dema le nna ka sebele. Ka tlhokalesego beke ya me ya matlalo e ne e ise e goroge, mme ka ngunanguna le Soares, ra tswa ka leano la gore ke bofelele jesi ya gagwe e phatshwa mo lethekeng fa ke boka, e tla tshwana le kgomo e phatshwa mme baki ya gagwe e thokwana ke e kaletse mo molaleng go nna mmoki yo o mapeka. Bosigo joo bo ne jwa re natefelela mme ra simolola go bitsana “Stockholm.” Tota re raya yone kapari e re ne ra e logela leano ka pela go palama serala.